《赋汉关将军印》
元代·乃贤

昔游玉泉寺，系马松树林。独坐大石上，浩歌梁父吟。

老衲林下大，示我三古印。连环络螭钮，篆画蚀苍晕。

将军勇无敌，劲气横九州。志在复汉鼎，岂事身封侯。

昭烈势孤危，恃侯作坚垒。威振曹家儿，胆落中夜起。

浮云几变灭，瑑刻良可摹。令人千载下，拂拭空嗟吁。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。